|

52011PC0704

/* COIM/2011/0704 leagan deireanach - 2011/0310 (COD) */  Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 428/2009 lena mbunaítear córas Comhphobail chun onnmhairiú, aistriú, bróicéireacht agus idirthuras ítimí dé-úsáide a rialú

	MEABHRÁN MÍNIÚCHÁINCeanglaíonn Córas an AE chun onnmhairí dé-úsáide a rialú, mar atá leagtha amach i Rialachán (CE) Uimh. 428/2009[1], údarú le haghaidh onnmhairiú na n-ítimí dé-úsáide[2] atá liostaithe in Iarscríbhinn I a ghabhann leis an Rialachán. Sonraítear in Airteagal 9(1) den Rialachán go bhfuil Údaruithe Ginearálta Onnmhairithe an AE ar cheann de na ceithre chineál d’údaruithe onnmhairithe atá ar fáil a fhéadfar a úsáid chun ítimí dé-úsáide a onnmhairiú ón AE. Tá Údaruithe Ginearálta Onnmhairithe an AE atá i bhfeidhm faoi láthair in Iarscríbhinn II a ghabhann le Rialachán (CE) Uimh. 428/2009.Nuashonruithe ar liosta rialaithe an AE (Iarscríbhinn I de Rialachán 428/2009)Glactar cinntí chun onnmhairiú ítimí dé-úsáide a rialú le comhthoil i gcórais idirnáisiúnta rialaithe onnmhairí (Grúpa na hAstráile (AG) le haghaidh ítimí bitheolaíocha agus ceimiceacha; Grúpa na Soláthraithe Núicléacha (NSG) le haghaidh ítimí sibhialta núicléacha, Córas Rialaithe Teicneolaíochta Diúracán (MTCR) agus Comhshocrú Wassenaar (WA) le haghaidh gnátharm agus earraí agus teicneolaíochtaí dé-úsáide). Is é cuspóir na gcóras rialaithe onnmhairí sin an baol a laghdú go n-úsáidfear ítimí íogaire dé-úsáide chun críoch míleata agus/nó i gcláir iomadaithe. Ag féachaint le rialuithe onnmhairí a dhéanamh chomh héifeachtach agus is féidir, tugann na córais idirnáisiúnta rialaithe onnmhairí le chéile mórsholáthraithe ítimí dé-úsáide. Trí chomhaontú ar thrádáil in ítimí ar leith a rialú, oibríonn siad go héifeachtach le chéile chun an riosca iomadaithe a theorannú, fad is a chinntíonn siad nach gcuirtear isteach ar thrádáil dhlisteanach.De bharr an dul chun cinn teicneolaíochta atá déanta sa lá atá inniu ann, is gá liosta na n-ítimí rialaithe a nuashonrú go rialta. Cé nach bhfuil cinntí na gcóras idirnáisiúnta sin ceangailteach ó thaobh dlí de, sonraítear in Airteagal 15 den Rialachán "go ndéanfar liosta na n-ítimí dé-úsáide atá leagtha amach in Iarscríbhinn I a nuashonrú i gcomhréir leis na hoibleagáidí ábhartha agus leis na ceanglais ábhartha, agus aon mhodhnú orthu sin, lenar ghlac na Ballstáit, mar chomhaltaí de na córais idirnáisiúnta go ndéanfar liosta na n-ítimí dé-úsáide atá leagtha amach in Iarscríbhinn I a nuashonrú i gcomhréir leis na hoibleagáidí ábhartha agus leis na ceanglais ábhartha, agus aon mhodhnú orthu sin, lenar ghlac na Ballstáit, mar chomhaltaí de na córais idirnáisiúnta neamhiomadaithe agus na socruithe maidir le rialú onnmhairí, nó trí na conarthaí ábhartha idirnáisiúnta a dhaingniú agus na socruithe maidir le rialú onnmhairí, nó trí na conarthaí ábhartha idirnáisiúnta a dhaingniú”.Glacann na córais rialaithe onnmhairí idirnáisiúnta cinntí maidir le liostaí rialaithe thart ar 4 huaire sa bhliain. Ní mór na nuashonruithe sin a lánpháirtiú i reachtaíocht an AE ar bhonn rialta agus tráthúil de bharr a n-impleachtaí slándála agus trádála. Ar thaobh amháin, má ghlacann córais idirnáisiúnta rialaithe onnmhairí cinneadh chun ítimí nua a chur leis na liostaí rialaithe, fágann sé sin nach mór don AE ar fad na hítimí breise sin a rialú go comhsheasmhach ar chúiseanna slándála. Ar an taobh eile, maidir le cinneadh ó chórais idirnáisiúnta rialaithe onnmhairí stop a chur le rialú ítimí áirithe, ní mór é sin a aistriú go reachtaíocht an AE a luaithe is féidir lena chur ar chumas onnmhaireoirí an AE dul san iomaíocht sa mhargadh domhanda.Faoi láthair, ní mór an gnáthnós imeachta reachtaíochta a úsáid chun aon nuashonrú a dhéanamh ar Rialachán (CE) Uimh. 428/2009 lena n-áirítear Iarscríbhinn I. Ag an am céanna, mar gheall ar chineál teicniúil na leasuithe sin agus ar an bhfíoras go gcaithfidh na hathruithe sin a bheith i gcomhréir le cinntí arna nglacadh sna córais idirnáisiúnta rialaithe onnmhairí, níl mórán saoirse ann chun modhnuithe ar na leasuithe arna gcomhaontú sna córais a thabhairt isteach.Dá réir sin, tá sé riachtanach gníomhartha tarmligthe a thabhairt isteach d’fhonn Iarscríbhinn I de Rialachán (CE) Uimh. 428/2009 a nuashonrú ar bhonn rialta. Chuirfeadh an cur chuige sin ar chumas an Choimisiúin na nuashonruithe riachtanacha a dhéanamh nuair is gá.Modhnuithe riachtanacha ar Údaruithe Ginearálta Onnmhairithe an AE (Iarscríbhinn II de Rialachán (CE) Uimh. 428/2009)Maidir le hÚdaruithe Ginearálta Onnmhairithe an AE, mar atá leagtha amach in Airteagal 9(1) agus in Iarscríbhinn II de Rialachán (CE) Uimh. 428/2009, is léir gur uirlisí an-rathúil iad chun onnmhairiú ítimí áirithe a bhaineann riosca íseal leo go cinn scríbe áirithe a éascú. Bhí aon Údarú Ginearálta Onnmhairithe amháin de chuid an AE ann (AE001) ar feadh na mblianta fada a cheadaigh onnmhairiú éascaithe fhormhór na n-ítimí rialaithe chuig seacht gceann scríbe a mbaineann riosca íseal leo (an Astráil, Ceanada, an tSeapáin, an Nua-Shéalainn, an Iorua, an Eilvéis agus SAM). Mhol an Coimisiún i mí na Nollag 2008 sé Údarú Ginearálta Onnmhairithe nua de chuid an AE a thabhairt isteach[3]. Thángthas ar chomhaontú maidir leis na hÚdaruithe nua sin i lár na bliana 2011.Ní mór faireachán rialta a dhéanamh ar ábhair Údaruithe Ginearálta Onnmhairithe an AE atá ann agus a bheidh ann d’fhonn a áirithiú nach gcumhdaítear sna hÚdaruithe ach idirbhearta a mbaineann riosca íseal leo. I bhfianaise luas na bhforbairtí ar fud an domhain, is gá a áirithiú gur féidir Údaruithe Ginearálta Onnmhairithe an AE reatha a mhodhnú go tapa maidir leis na cinn scríbe agus na hítimí a chuimsítear iontu, ionas gur féidir dálaí domhanda atá ag athrú a léiriú mar is ceart i gcóras rialaithe onnmhairí an AE.Dá réir sin, tá sé riachtanach gníomhartha tarmligthe a thabhairt isteach ionas go mbeidh an Coimisiún in ann cinn sprice agus/nó ítimí a bhaint de raon feidhme Údaruithe Ginearálta Onnmhairithe reatha an AETograí reachtacha reatha maidir le saincheisteanna rialaithe onnmhairí dé-úsáideTá Parlaimint na hEorpa agus agus an Chomhairle ag déileáil faoi láthair le dhá thogra reachtacha lena leasófar Rialachán (CE) Uimh. 428/2009:1.  Is é is aidhm leis an gcéad togra (COIM(2008) 854) Údaruithe Ginearálta Onnmhairithe nua de chuid an AE a thabhairt isteach. Vótáil Parlaimint na hEorpa i bhfabhar an togra an 27 Meán Fómhair 2011. A luaithe a bheidh sé glactha, déanfar an téarmaíocht a úsáidtear i Rialachán (CE) Uimh. 428/2009 a mhodhnú leis an Rialachán leasaitheach freisin (déanfar tagairtí do ‘Comhphobal’ a athrú go ‘Aontas’ nuair is féidir).2.  Is é is aidhm leis na dara togra (COIM(2010) 509) liosta rialaithe an AE a nuashonrú trí mhodhnuithe a thabhairt isteach a comhaontaíodh sna córais idirnáisiúnta rialaithe onnmhairí in 2009. Vótáil Parlaimint na hEorpa i bhfabhar an togra an 13 Meán Fómhair 2011.Togra ón gCoimisiúnI bhfianaise na mbreithnithe thuas tá sé riachtanach Rialachán (CE) Uimh. 428/2009 a leasú.2011/0310 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 428/2009 lena mbunaítear córas Comhphobail chun onnmhairiú, aistriú, bróicéireacht agus idirthuras ítimí dé-úsáide a rialúTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe d’Airteagal 207 de,Ag féachaint don togra ón gCoimisiún Eorpach,Tar éis dóibh an dréachtghníomh reachtach a chur chuig na Parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:3.  Ceanglaítear le Rialachán (CE) Uimh. 428/2009 ón gComhairle an 5 Bealtaine 2009 lena mbunaítear córas Comhphobail chun onnmhairiú, aistriú, bróicéireacht agus idirthuras ítimí dé-úsáide a rialú[4] go mbeidh na hítimí sin faoi réir rialaithe éifeachtaigh i gcás onnmhairiú nó idirthurais tríd an Aontas, nó i gcás ina seachadtar go tríú tír iad mar thoradh ar sheirbhísí bróicéireachta arna soláthar ag bróicéir cónaitheach nó bróicéir atá bunaithe san Aontas.4.  Ionas go mbeidh na Ballstáit agus an tAontas Eorpach in ann a gceanglais idirnáisiúnta a chomhlíonadh, bunaítear le hIarscríbhinn I a ghabhann le Rialachán (CE) Uimh. 428/2009 liosta coitianta na n-ítimí dé-úsáide atá faoi réir rialuithe san Aontas Eorpach. Glactar cinntí maidir leis na hítimí atá faoi réir rialuithe faoi chuimsiú Ghrúpa na hAstráile, an Chórais Rialaithe Teicneolaíochta Diúracán (MTCR), Ghrúpa na Soláthraithe Núicléacha (NSG), Chomhshocraíocht Wassenaar agus Chomhdháil na nArm Ceimiceacha (CWC).5.  Déantar foráil in Airteagal 15 de Rialachán (CE) Uimh. 428/2009 do nuashonrú Iarscríbhinn I i gcomhréir leis na hoibleagáidí ábhartha agus leis na ceanglais ábhartha, agus aon mhodhnú orthu sin lenar ghlac na Ballstáit, mar chomhaltaí de na córais idirnáisiúnta neamhiomadaithe agus na socruithe maidir le rialú onnmhairí, nó trí na conarthaí ábhartha idirnáisiúnta a dhaingniú.6.  Ní mór Iarscríbhinn I a ghabhann le Rialachán (CE) Uimh. 428/2009 a nuashonrú go rialta lena áirithiú go bhfuil na hoibleagáidí slándála idirnáisiúnta á gcomhlíonadh ina n-iomláine, chun trédhearcacht a ráthú, agus chun cumas iomaíochta onnmhaireoirí a choimeád ar bun. D’fhéadfadh sé go mbeadh éifeachtaí diúltacha ag moilleanna maidir le liosta rialaithe an AE a nuashonrú ar shlándáil agus ar iarrachtaí idirnáisiúnta neamhiomadaithe, agus ar fheidhmiú gníomhaíochtaí eacnamaíocha ag onnmhaireoirí san Aontas Eorpach. Ag an am céanna, mar gheall ar chineál teicniúil na leasuithe agus ar an bhfíoras go mbeidh na hathruithe sin i gcomhréir le cinntí arna nglacadh sna córais idirnáisiúnta rialaithe onnmhairí, ba cheart nós imeachta brostaithe a úsáid chun na nuashonruithe riachtanacha a chur i bhfeidhm san Aontas Eorpach.7.  Tugtar isteach le hAirteagal 9(1) de Rialachán (CE) Uimh. 428/2009 Údaruithe Ginearálta Onnmhairithe an AE mar cheann de na ceithre chineál d’údaruithe onnmhairithe atá ar fáil faoin Rialachán. Ceadaíonn Údaruithe Ginearálta Onnmhairithe an AE den sórt sin d’onnmhaireoirí atá bunaithe san AE ítimí sonraithe áirithe a onnmhairiú chuig cinn scríbe áirithe faoi réir choinníollacha na nÚdaruithe Ginearálta.8.  Tá na hÚdaruithe Ginearálta Onnmhairithe atá i bhfeidhm san AE faoi láthair leagtha amach in Iarscríbhinn II a ghabhann le Rialachán (CE) Uimh. 428/2009. Mar gheall ar chineál na nÚdaruithe Ginearálta Onnmhairithe sin de chuid an AE, d’fhéadfadh sé go mbeadh gá le cinn scríbe agus/nó ítimí áirithe a bhaint de na hÚdaruithe, go háirithe má léiríonn dálaí atá ag athrú nár cheart idirbhearta onnmhairithe éascaithe a bheith údaraithe a thuilleadh faoi Údarú Ginearálta Onnmhairithe an AE le haghaidh cinn scríbe agus/nó ítime áirithe. Níor cheart, toisc go mbaintear ceann scríbe agus/nó ítim de raon feidhme Údarú Ginearálta Onnmhairithe an AE, cosc a chur ar onnmhaireoir iarratas a dhéanamh ar chineál eile d’údarú onnmhairithe faoi fhorálacha ábhartha Rialachán (CE) Uimh. 428/2009.9.  D’fhonn a áirithiú go ndéanfar liostaí rialaithe an AE a nuashonrú go rialta agus go tráthúil i gcomhréir leis na hoibleagáidí agus na gealltanais arna dtógáil ar láimh ag na Ballstáit faoi chuimsiú na gcóras idirnáisiúnta rialaithe onnmhairí, ba cheart cumhacht a tharmligean don Choimisiún chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh i ndáil le hIarscríbhinn I a ghabhann le Rialachán (CE) Uimh. 428/2009 a leasú faoi raon feidhme Airteagal 15 den Rialachán. Tá sé ríthábhachtach go ndéanfadh an Coimisiún comhairliúcháin iomchuí le linn a chuid oibre ullmhúcháin, lena n-áirítear ar leibhéal saineolach.10.  Chun go mbeidh an AE in ann freagairt go mear do dhálaí atá ag athrú maidir le measúnú a dhéanamh ar íogaireacht onnmhairí faoi Údaruithe Ginearálta Onnmhairithe an AE, ba cheart cumhacht a tharmligean don Choimisiún chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh i leith Iarscríbhinn II a ghabhann le Rialachán (CE) Uimh. 428/2009 a leasú maidir le cinn scríbe agus/nó ítimí a bhaint de raon feidhme Údaruithe Ginearálta Onnmhairithe an AE. Ó tharla nár cheart modhnuithe den sórt sin a dhéanamh ach mar fhreagairt do mhéadú sa mheasúnú ar an riosca a bhaineann leis na honnmhairí ábhartha agus go bhféadfaí dochar a dhéanamh do shlándáil an Aontais Eorpaigh agus a Bhallstát dá leanfaí d’Údaruithe Ginearálta Onnmhairithe a úsáid le haghaidh na n-onnmhairithe sin, féadfaidh an Coimisiún nós imeachta práinne a úsáid.11.  Ba cheart don Choimisiún a áirithiú, agus gníomhartha tarmligthe á n-ullmhú agus á dtarraingt suas aige, go ndéanfar na doiciméid ábhartha a tharchur go comhuaineach, go tráthúil agus go hiomchuí chuig Parlaimint na hEorpa agus chuig an gComhairle.12.  Ba cheart, dá bhrí sin, Rialachán (CE) Uimh. 428/2009 a leasú dá réir,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 428/2009 mar seo a leanas:13.  Cuirtear na míreanna seo a leanas isteach ag deireadh mhír 1 in Airteagal 9:“Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 23a maidir le cinn scríbe agus ítimí a bhaint de raon feidhme Údaruithe Ginearálta Onnmhairithe an AE a áirítear in Iarscríbhinn II:Más rud é, i gcás athraithe shuntasaigh ar dhálaí maidir le measúnú ar íogaireacht onnmhairí faoi Údarú Ginearálta Onnmhairithe an AE á áirítear in Iarscríbhinn II, go gcaithfear cinn scríbe nó ítimí áirithe a bhaint de raon feidhme Údarú Ginearálta Onnmhairithe an AE ar mhórchúiseanna práinne, beidh feidhm ag an nós imeachta dá bhforáiltear in Airteagal 23b maidir le gníomhartha tarmligthe arna nglacadh de bhun an Airteagail seo."14.  Cuirtear an mhír seo a leanas isteach mar mhír 3 in Airteagal 15:“3. Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 23a maidir le liosta na n-ítimí dé-úsáide atá leagtha amach in Iarscríbhinn I a nuashonrú. Déanfar Iarscríbhinn I a shonrú faoin raon feidhme atá leagtha amach i mír I”15.  Cuirtear isteach an tAirteagal 23a seo a leanas:"1. Tugtar de chumhacht don Choimisiún gníomhartha tarmligthe a ghlacadh faoi réir na gcoinníollacha atá leagtha síos san Airteagal seo.2. Bronnfar tarmligean na cumhachta dá dtagraítear in Airteagal 9(1) agus in Airteagal 15(3) ar feadh tréimhse éiginnte ó dháta theacht i bhfeidhm Rialachán (AE) Uimh ../...[an Rialachán seo].3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 9(1) agus agus in Airteagal 15(3) a chúlghairm tráth ar bith. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Tiocfaidh sé i bhfeidhm an lá tar éis fhoilsiú an chinnidh in Iris Oifigiúil an Aontais Eorpaigh nó ag dáta níos déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin.4. A luaithe a ghlacfaidh sé gníomh tarmligthe, tabharfaidh an Coimisiún fógra ina leith go comhuaineach do Pharlaimint na hEorpa agus don Chomhairle.5. Tiocfaidh gníomh tarmligthe a ghlacfar de bhun Airteagal 9(1) agus Airteagal 15(3) den Rialachán seo i bhfeidhm ach amháin má dhéanann Parlaimint na hEorpa nó an Chomhairle agóid ina choinne laistigh de thréimhse 2 mhí ón lá a thugtar fógra do Pharlaimint na hEorpa nó don Chomhairle faoin ngníomh sin nó, sula dtéann an tréimhse sin in éag, má tá sé curtha in iúl ag Parlaimint na hEorpa agus ag an gComhairle araon don Choimisiún nach ndéanfaidh siad agóid ina choinne. Cuirfear 2 mhí leis an tréimhse sin ar thionscnamh ó Pharlaimint na hEorpa nó ón gComhairle16.  Cuirtear isteach an tAirteagal 23b seo a leanas:"1. Tiocfaidh gníomhartha tarmligthe arna nglacadh faoin Airteagal seo i bhfeidhm gan mhoill agus beidh feidhm acu fad nach ndéanfar agóid i gcomhréir le mír 2. Luafar na cúiseanna ar úsáideadh an nós imeachta práinne san fhógra faoi ghníomh tarmligthe a thabharfar do Pharlaimint na hEorpa agus don Chomhairle.2. Féadfaidh Parlaimint na hEorpa nó an Chomhairle agóid a dhéanamh i gcoinne gnímh tharmligthe i gcomhréir leis an nós imeachta dá dtagraítear in Airteagal 23a (5). Sa chás sin, déanfaidh an Coimisiún an gníomh tarmligthe a aisghairm gan mhoill tar éis do Pharlaimint na hEorpa nó don Chomhairle fógra a thabhairt don Choimisiún maidir leis an gcinneadh chun agóid a dhéanamh.”Airteagal 2Tiocfaidh an Rialachán seo i bhfeidhm ar an bhfichiú lá tar éis lá a fhoilsithe in Iris Oifigiúil an Aontais Eorpaigh.Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán [1] Rialachán (CE) Uimh. 428/2009 ón gComhairle an 5 Bealtaine 2009 lena mbunaítear córas Comhphobail chun onnmhairiú, aistriú, bróicéireacht agus idirthuras ítimí dé-úsáide a rialú[2] Is iad ítimí dé-úsáide de réir an tsainmhínithe in Airteagal 2 (1) de Rialachán 428/2009: "ítimí, lena n-áirítear bogearraí agus teicneolaíocht, is féidir a úsáid chun críoch sibhialta agus míleata araon, agus áireofar leo gach sórt earraí is féidir a úsáid chun críoch neamhphléascach agus a chabhraíonn ar bhealach ar bith le hairm nuicléacha nó le feistí pléascacha nuicléacha eile a mhonarú”[3] COIM(2008) 854 leagan deireanach[4] IO L 134, 29.05.2009, lch. 1.


Fógra dlíthiúil tábhachtach

|

52007PC0090

Togra le haghaidh Rialacháin ó Pharlaimint na heorpa agus ón Gcomhairle lena leasaítear Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia {SEC(2007) 301} {SEC(2007) 302} {SEC(2007) 303} {SEC(2007) 304}  /* COM/2007/0090 leagan deireanach - COD 2007/0037 */

	[pic] | COIMISIÚN NA gCOMHPHOBAL EORPACH |An Bhruiséil 6.3.2007COIM(2007) 90 leagan deireanach2007/0037 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia {SEC(2007) 301}{SEC(2007) 302}{SEC(2007) 303}{SEC(2007) 304}(arna thíolacadh ag an gCoimisiún)MEABHRÁN MÍNIÚCHÁIN1. COMHTHÉACS AN TOGRA-  Forais agus cuspóirí an tograRinneadh cuid mhór de reachtaíocht an AE a thionscnamh chun teipeanna margaidh a cheartú agus chun cothromú pháirc na himeartha a chinntiú. Níorbh fhéidir na spriocanna seo a chur i gcrích ach amháin trí oibleagáidí a fhorchur ar ghnóthais chun faisnéis a sholáthar agus cur i bhfeidhm na reachtaíochta a thuairisciú.Le himeacht ama, tá cuid de na nósanna imeachta seo ag éirí am-íditheach nó tá said dulta as feidhm. Cuireann na hualaigh riaracháin seo nach gá leo bac ar ghníomhaíocht eacnamaíochta agus tá drochthionchar acu ar iomaíochas fiontar Eorpach.Tá an Coimisiún tiomanta do na hualaigh seo nach bhfuil gá leo a laghdú chomh fada agus is féidir. Seo cuid den straitéis Rialaithe níos Fearr agus tá sé fíor-riachtanach chun ár spriocanna "Liospóin" a chur i gcrích maidir le tuilleadh foráis agus post.-  Comhthéacs ginearáltaAn 14 Samhain 2006, thíolaic an Coimisiún Athbhreithniú Straitéiseach ar Rialú níos Fearr san Aontas Eorpach (COM) (2006) 689), lena n-áirítear togra le haghaidh sprice chun ualaigh riaracháin ar ghnóthais a laghdú de 25% faoi 2012.Rinneadh deich dtogra le haghaidh "gníomhaíochta mire" a aithint as a aithle sin, sa Chlár Gníomhaíochta chun ualaigh riaracháin a laghdú san AE (COM) (2007) 23), bunaithe ar chomhairliúchán leathan le geallshealbhóirí agus moltaí ó Bhallstáit agus saineolaithe Coimisiúin. Is í an aidhm atá ag na "gníomhaíochtaí meara" ná laghdú suntasach na n-ualach riaracháin ar ghnóthais trí mhionathruithe reachtaíochta gan dúshlán a thabhairt don leibhéal cosanta ná do chuspóir bunúsach na reachtaíochta.Baineann ceann de na tograí "gníomhaíochta mire" le Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa. Tá sé beartaithe ceanglais atá imithe i léig a scriosadh agus ceanglais áirithe a mhodhnú chun ualaigh riaracháin ar ghnóthais a íoslaghdú. D'iarr Airteagal 5 go háirithe ar ghnóthais iompair (agus ar rialtais Bhallstáit chomh maith) faisnéis a sholáthar ar tharaifí, rátaí agus coinníollacha iompair roimh an 1 Iúil 1961. Is féidir an t-Airteagal seo a scriosadh anois ó tá na ceanglais faisnéise a forchuireadh ar ghnóthais iompair as dáta. Ceanglaítear le hAirteagal 6(1) den Rialachán doiciméad iompair ina bhfuil roinnt eilimintí faisnéise maidir leis an gcoinsíneoir, an cineál earraí a iompraítear, an áit as a dtagann siad agus a gceann scríbe chomh maith leis an mbealach le tógail nó an t-achar le taisteal, lena n-áirítear pointí trasnála teorainne más cuí. De bhrí nach bhfuil na heilimintí deiridh i.e. an bealach le tógail nó an t-achar le taisteal agus pointí trasnála teorainne nuair is iomchuí éigeantach níos mó chun cuspóirí an Rialacháin a chur i gcrích, is féidir iad a scriosadh. Leis an tríú habairt d'Airteagal 6(2) ceanglaítear ar an gcarraeir cóip a choimeád ag taispeáint na muirir iomlána deiridh agus aon mhuirir eile agus aon lacáistí nó fhactóirí eile a bhfuil tionchar acu ar rátaí agus coinníollacha iompair. Is féidir an abairt seo a scriosadh mar sa lá atá inniu ann tá an fhaisnéis seo ar fáil i gcórais chuntasóireachta na gcarraeirí ar aon nós agus níl aon ghá do na carraeirí mar sin doiciméad eile a chomhlánú agus a choimeád níos mó. Beidh tagairt fhollasach do nótaí coinsíneachta in Airteagal 6(3), a bhfuiltear i dtaithí orthu agus a úsáidtear go minic san earnáil iompair intíre. Déanann an tagairt seo deimhneacht dhlíthiúil le haghaidh gnóthais iompair a fheabhsú mar go soiléiríonn sé go bhfuil na nótaí coinsíneachta seo, má tá na sonraí go léir a cheanglaítear leis an gcéad mhír d'Airteagal 6(1) iontu, leordhóthanach.Baineann "gníomhaíocht mhear" eile le Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia. Is í an aidhm ná díolúine a thabhairt do ghnólachtaí beaga bia atá in ann sláinteachas bia a stiúradh díreach trí cheanglais eile Rialachán (CE) Uimh. 852/2004 a chur i bhfeidhm, ón gceanglas nós imeachta nó nósanna imeachta bunaithe ar phrionsabail Pointí Criticiúla Rialaithe Anailíse Guaise ("PCRAG") a chur ar bun, a chur i bhfeidhm nó a chothabháil. Tá feidhm ag an díolúine seo ar mhicreaghnóthais[1] atá ag díol bia don tomhaltóir deiridh go príomha. Tá níos lú ná deichniúr fostaithe ag na gnóthais seo agus láimhdeachas nó clár comhardaithe bliantúil iomlán de EUR 2 mhilliún nó níos lú acu. Ní bheidh feidhm ag an díolúine ar ollmhargaí móra ná ar shaincheadúnóirí sraitheanna ollmhargaí.-  Forálacha atá ann cheana i réimse an tograIs iad na forálacha atá ann cheana a táthar ag iarraidh a mhodhnú leis an togra seo ná Airteagail 5 agus 6 de Rialachán 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Airteagal 5 de Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí bia.2. COMHAIRLIÚCHÁN LE PÁIRTITHE LEASMHARA AGUS MEASÚNÚ IARMHARTAComhairliúchán le páirtithe leasmhara |-  Modhanna comhairliúcháinI gClár Gníomhaíochta an 24 Eanáir 2007, thíolaic an Coimisiún deich dtogra choincréiteacha le haghaidh "gníomhaíochtaí meara". Bhí na tograí seo bunaithe ar chomhairliúcháin le saineolaithe agus go háirithe ar threoirthionscadal ag déanamh comparáide idir tomhais bhonnlíne ualach riaracháin i bPoblacht na Seice, sa Danmhairg, san Ísiltír agus sa Ríocht Aontaithe i 2006.Bhain ceann de na "gníomhaíochtaí meara" seo leis an earnáil iompair agus mhol sí "oibleagáidí áirithe maidir le soláthar staidrimh iompair a mhaolú". Ceanglaítear le Rialachán Uimh. 11 a bhaineann le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa, ar charraeirí doiciméad iompair a bheith ina sealbh ag sonrú achar inter alia, bealaí agus pointí trasnála teorainneBhain "gníomhaíocht mhear" eile le sláinteachas bia, ag moladh "díolúine a thabhairt do ghnóthais bheaga ó cheanglais áirithe PCRAG (Pointí Criticiúla Rialaithe Anailíse Guaise)". Ceanglaítear le hAirteagal 5 de Rialachán (CE) Uimh. 852/20004 ar na hoibreoirí gnóthas bia go léir nós imeachta bunaithe ar an PCRAG (Pointe Criticiúil Rialaithe Anailíse Guaise) a chur ar bun, a chur i bhfeidhm agus a chothabháil.Achoimre ar na FreagraíTá saineolaithe agus lucht tionscail tar éis a n-imní a chur in iúl maidir leis na ceanglais seo ó 1960 i Rialachán Uimh. 11 a bheith as dáta san earnáil iompair atá an-léirscaoilte. Tá airteagail áirithe imithe i léig agus cuireann ceanglais eile ualach nach gá ar ghnóthais.Chuir ionadaithe ó ghnóthais bheaga a n-imní in iúl maidir le cur chun feidhme ginearálta an chórais PCRAG sna gnóthais bhia go léir. D'ainneoin na solúbthachta a tionscnaíodh sa Rialachán, iarradh soiléiriú. Tá an Coimisiún tar éis sraith cruinnithe a thionól le saineolaithe ó na Ballstáit. Sa bhreis ar sin, agus ar mhaithe le trédhearcacht, tá an Coimisiún tar éis plé le geallshealbhóirí a chur chun cinn ionas go mbeadh ar chumas leasanna difriúla socheacnamaíochta tuairim a chur in iúl. Chuige seo, socraíodh cruinniú le hionadaithe ó thairgeoirí, ó thionscal, ó thráchtáil agus ó thomhaltóirí chun saincheistanna a phlé a bhaineann le cur chun feidhme nósanna imeachta atá bunaithe ar PCRAG agus le solúbthacht PCRAG. Tá torthaí na bpléití seo leagtha síos i dtreoirdhoiciméad arna cheadú ag an mBuanchoiste um Biashlabhra agus um Shláinte Ainmhithe agus arna fhoilsiú ag:http://ec.europa.eu/food/food/biosafety/hygienelegislation/guidance_doc_haccp_en.pdfToisc go mbeadh iarmhairt shuntasach ar GBM le cur chun feidhme dian na gceanglas PCRAG agus toisc gur féidir le gnóthais áirithe an leibhéal céanna cosanta sláinteachais a chur ar fáil trí cheanglais eile Rialachán (CE) Uimh. 852/2004 a chur chun feidhme, gan gá le nósanna imeachta PCRAG ina n-iomláine a chur chun feidhme agus in ainneoin treoirdhoiciméid ag míniú cé chomh fada agus is féidir an tsolúbthacht a chur i bhfeidhm maidir le PCRAG, tá gá le díolúine do ghnóthais áirithe ó na ceanglais PCRAG go léir. Ní mór a chur san áireamh áfach nach mbeidh feidhm ag an díolúine ar ghnóthais a bhfuil pobal leathan acu. Ba cheart dá bhrí sin an díolúine a theorannú do ghnóthais le níos lú ná 10 fostaithe ar féidir a rangú mar mhicreaghnóthais de réir bhrí Mholadh 2003/361/CE ón gCoimisiún an 6 Bealtaine 2006 maidir le sainmhíniú micreaghnóthas, gnóthas beag agus meánmhéide.-  Measúnú iarmhartaRinne an measúnú iarmharta maidir le Rialachán Uimh. 11 dhá rogha a mheas:Rogha 1 Gan beartas a athrú.Rogha 2 Ag díothú na hoibleagáide chun faisnéis ar bhealaí, achair, rátaí agus coinníollacha iompair a sholáthar, agus ag ceadú úsáide nótaí coinsíneachta chun faisnéis a sholáthar ar na ceanglais atá fágtha a bhaineann leis an doiciméad iompair reatha.Ba  rogha 2 an rogha ah fhearr mar go bhforáiltear leis do laghdú ar ualaigh riaracháin nach gá ach do leanúint leis an leibhéal céanna faisnéise fíor-riachtanaí a bheith ar fáil.Rinne an measúnú iarmharta maidir le Rialachán (CE) Uimh. 852/2004 trí rogha a mheas:Rogha 1 Gan beartas a athrú.Rogha 2 Ag tabhairt díolúine do ghnóthais áirithe ó cheanglais PCRAG.Rogha 3 Díothú nósanna imeachta PCRAG le haghaidh na ngnóthas uile.Ba  rogha 2 an rogha ab fhearr mar thug sé comhmheá maith idir na hualaigh riaracháin ar ghnóthais a laghdú agus leibhéal ard cosanta tomhaltóirí a choimeád.3. GNÉITHE DLÍTHIÚLA DEN TOGRA-  Achoimre ar an ngníomh beartaitheBa í aidhm an ghnímh maidir le Rialachán Uimh. 11 ná na hualaigh riaracháin ar ghnóthais iompair a laghdú trí dheireadh a chur le ceanglais doiciméadeachta maidir leis an mbealach le tógáil, an t-achar le taisteal, pointí trasnála teorainne srl. atá as dáta.Is í aidhm na ngníomhaíochtaí maidir le ceanglais PCRAG ná leasú a thionscnamh do Rialachán (CE) Uimh. 852/2004 lena n-eisítear micreaghnóthais ón gceanglas nós imeachta buan nó nósanna imeachta buana bunaithe ar phrionsabail PCRAG a chur ar bun, a chur i bhfeidhm ná a chothabháil. Tá feidhm ag an díolúine seo ar mhicreaghnóthais atá ag díol bia don tomhaltóir deiridh go príomha.-  Bunús dlíthiúilTá bunús dlí na gníomhaíochta Comhphobail i réimse an iompair leagtha síos in Airteagal 75 de Chonradh CE, agus tá bunús dlí na gníomhaíochta Comhphobail i réimse an tsláinteachais bia leagtha síos in Airteagail 95 agus 152(4)(b) de Chonradh CE.-  Prionsabal na coimhdeachtaNí bheadh gníomhaíocht ó na Ballstáit leordhóthanach chun ualaigh riaracháin sna réimsí seo a laghdú mar rinneadh ceanglais faisnéise a fhorchur ar ghnóthais iompair agus ar ghnóthais bhia trí Rialacháin CE. Ní féidir laghdú a chur i gcrích ach amháin trí mhodhnuithe ar na Rialacháin lena mbaineann ag leibhéal an Aontais Eorpaigh. |Cinnteoidh gníomhaíocht AE gur féidir le gnóthais iompair agus gnóthais bhia Eorpacha uile lena mbaineann leas a bhaint as na laghduithe seo ar ualaigh riaracháin. |Comhlíonann an togra dá bhrí sin prionsabal na coimhdeachta. |-  Prionsabal na comhréireachtaComhlíonann an togra prionsabal na comhréireachta ar an(na) gcúis(eanna) seo a leanas.Ní féidir an cuspóir maidir le laghdú na n-ualach riaracháin de bharr ceanglas faisnéise arna bhforchur ag Rialachán Uimh. 11 agus Rialachán (CE) Uimh. 852/2004 a chur i gcrích ach trí na Rialacháin seo a mhodhnú, rud nach féidir a dhéanamh ach trí hionstraim dlí CE ceangailteach den leibhéal céanna, i.e. Rialachán. Tá sé seo i gcomhréir le prionsabal na comhréireachta atá in Airteagal 5 de Chonradh CECinntítear leis an togra seo go n-íoslaghdaítear na hualaigh riaracháin atá ar ghnóthais iompair agus ar ghnóthais bheaga bhia de bharr ceanglas faisnéise atá i Rialachán Uimh. 11 agus Rialachán (CE) Uimh. 852/2004.-  Rogha ionstraimíIonstraimí atá molta: Rialachán.Ní bheadh modhanna eile leormhaith ar an(na) gcúis(eanna) seo a leanas:Ní féidir an cuspóir maidir le laghdú na n-ualach riaracháin de bharr ceanglas faisnéise arna bhforchur ag Rialachán Uimh. 11 agus Rialachán (CE) Uimh. 852/2004 a chur i gcrích ach trí na Rialacháin seo a mhodhnú, rud nach féidir a dhéanamh ach trí hionstraim dlí CE ceangailteach den chineál agus den leibhéal céanna, Rialachán.4. IMPLEACHT BHUISÉADACHNíl impleacht ar bith ag an togra le haghaidh bhuiséad an Chomhphobail.5. BREIS EOLAIS-  SimpliúForáiltear sa togra do shimpliú nósanna imeachta riaracháin do pháirtithe príobháideacha.Déanfar simpliú ar an nós imeachta riaracháin atá le leanúint ag gnóthais iompair sa chiall go ndéanfar cuid de na ceanglais doiciméadachta nach bhfuil fíor-riachtanach maidir leis an mbealach le tógáil, an t-achar le taisteal agus pointí trasnála teorainne, a dhíchur. Déanfar na nósanna imeachta riaracháin do na gnóthais bheaga bhia atá in ann sláinteachas bia a stiúradh díreach trí cheanglais eile Rialachán (CE) Uimh. 852/2004 a chur i bhfeidhm, a shimpliú mar go mbeidh díolúine ag micreaghnóthais a dhíolann bia go díreach le tomhaltóirí go príomha, ón gceanglas nós imeachta buan nó nósanna imeachta buana bunaithe ar na prionsabail PCRAG a chur ar bun, a chur i bhfeidhm agus a chothabháil.-  Limistéar Eorpach EacnamaíochBaineann an gníomh beartaithe le hábhar LEE agus dá bhrí sin ba cheart go gcuimseodh sé an Limistéar Eorpach Eacnamaíoch.2007/0037 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán Uimh. 11 maidir le díothú idirdhealaithe i rátaí agus coinníollacha iompair, i gcur chun feidhme Airteagal 79(3) den Chonradh ag bunú Chomhphobal Eacnamaíochta na hEorpa agus Rialachán (CE) Uimh. 852/2004 ó Pharlaimint na hEorpa agus ón gComhairle maidir le sláinteachas earraí biaTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagail 75(3), Airteagal 95 agus Airteagal 152(4)(b) de,Ag féachaint don togra ón gCoimisiún[2],Ag féachaint don tuairim ó Choiste Eacnamaíoch agus Sóisialta na hEorpa[3],Ag féachaint don tuairim ó Choiste na Réigiún[4],Ag gníomhú dóibh i gcomhréir leis an nós imeachta arna leagan síos in Airteagal 251 den Chonradh[5],De bharr an méid seo a leanas:(1) Le beartais Chomhphobail ar Rialú níos Fearr, go háirithe an Teachtaireacht ón gCoimisiún chuig an gComhairle, chuig Parlaimint na hEorpa, chuig Coiste Eacnamaíoch agus Sóisialta na hEorpa agus chuig Coiste na Réigiún: "Athbhreithniú straitéiseach ar Rialú níos Fearr san Aontas Eorpach"[6] agus an Teachtaireacht ón gCoimisiún chuig an gComhairle, Parlaimint na hEorpa, an Coiste Eacnamaíoch agus Sóisialta agus Coiste na Réigiún: "Clár Gníomhaíochta i leith Laghdú Ualach Riaracháin san Aontas Eorpach"[7], cuirtear béim ar thábhacht na n-ualach riaracháin arna bhforchur ar ghnóthais ag an reachtaíocht atá ann a laghdú mar eilimint fhíor-riachtanach i bhfeabhsú a n-iomaíochais agus chun cuspóirí chlár oibre Liospóin a chur i gcrích.(2) Tá na rialacha Comhphobail a cheanglaítear faoi Airteagal 75 de Chonradh CE chun foirmeacha áirithe idirdhealaithe a dhíothú, i dtaca le hiompar intíre laistigh den Chomhphobal, leagtha síos i Rialachán Uimh. 11[8]. Ar mhaithe le hualaigh riaracháin ar ghnóthais a laghdú ba cheart an Rialachán sin a shimpliú trí cheanglais atá as dáta agus nach bhfuil gá leo a dhíchur, ach go háirithe an ceanglas maidir le faisnéis áirithe a choimeád ar pháipéar atá, de bharr dul chun cinn teicniúil, ar fáil anois i gcórais chuntasóireachta na gcarraeirí.(3) Ceanglaítear le hAirteagal 5 de Rialachán (CE) Uimh. 852/2004[9] ar na hoibreoirí gnóthas bia go léir nós imeachta bunaithe ar an PCRAG (Pointe Criticiúil Rialaithe Anailíse Guaise) a chur ar bun, a chur i bhfeidhm agus a chothabháil.(4) Léiríonn taithí gur féidir i ngnóthais bhia áirithe sláinteachas bia a chinntiú trí chur i bhfeidhm ceart na gceanglas sláinteachais bia arna leagan síos i Rialachán (CE) Uimh. 852/2004 gan dul ar iontaoibh an chórais PCRAG. Is iad na gnóthais atá i gceist ach go háirithe ná gnóthais bheaga go príomha ag díol go díreach leis an tomhaltóir deiridh, cosúil le siopaí báicéireachta agus búistéireachta, grósaeirí, stainníní margaidh, bialanna agus beáir, ar micreaghnóthais iad de réir bhrí Mholadh 2003/361/CE ón gCoimisiún an 6 Bealtaine 2003 maidir le sainmhíniú ar mhicreaghnóthais, gnóthais bheaga agus meánmhéide[10].(5) Tá sé iomchuí dá bhrí sin i gcás na gnóthas sin díolúine a chur ar fáil ó cheanglas Airteagal 5(1) de Rialachán (CE) Uimh. 852/2004, ach  bheith tuigthe go gcaithfidh siad ceanglais go léir eile an Rialacháin sin a chomhlíonadh.(6) Toisc go bhfuil sé de chuspóir coiteann ag leasú Rialachán (CE) Uimh. 852/2004 agus Rialachán Uimh. 11 ualaigh riaracháin ar ghnóthais a laghdú, gan aidhm bhunúsach na Rialachán sin a athrú, tá sé iomchuí na leasuithe seo a chur le chéile in aon Rialachán amháin.TAR ÉIS AN RIALACHÁN SEO A GHLACADH:Airteagal 1Leasaítear mar a leanas Rialachán Uimh. 11:(1) Déantar Airteagal 5 a scriosadh.(2) Leasaítear mar a leanas Airteagal 6:(a) I mír (1) déantar an cúigiú agus an séú fleasc a scriosadh;(b) I mír (2), déantar an tríú habairt a scriosadh.(c) Cuirtear an méid seo a leanas in ionad mhír (3):"3. Áit a dtugann doiciméid atá ann cheana cosúil le nótaí coinsíneachta nó aon doiciméad iompair eile na sonraí uile atá sonraithe i mír 1 agus go gcumasaíonn siad in éineacht le córais taifeadta agus chuntasóireachta na gcarraeirí, seiceáil iomlán a dhéanamh ar rátaí agus ar choinníollacha iompair, sa chaoi is go bhféadfar na foirmeacha idirdhealaithe dá dtagraítear in Airteagal 75(1) de Chonradh CE a dhíothú nó a sheachaint, ní cheanglaítear ar charraeirí doiciméid nua a thionscnamh"Airteagal 2In Airteagal 5(3) de Rialachán (CE) Uimh. 852/2004, cuirtear an abairt seo leanas leis:"Gan dochar do cheanglais eile an Rialacháin seo, ní bheidh feidhm ag mír (1) maidir le gnóthais atá ina micreaghnóthais de réir bhrí Mholadh 2003/361/CE ón gCoimisiún an 6 Bealtaine 2003[11] agus a mbaineann a ngníomhaíochtaí go príomha le díol díreach bia leis an tomhaltóir deiridh."Airteagal 3Tiocfaidh an Rialachán i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh.Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán [1] De réir bhrí Mholadh 2003/361/CE ón gCoimisiún an 6 Bealtaine 2003 maidir le sainmhíniú ar mhicreaghnóthais, ar ghnóthais bheaga agus mheánmhéide, C(2003) 1422 IO L 124/36.[2] IO C […], […], lch. […].[3] IO C […], […], lch. […].[4] IO C […], […], lch. […].[5] IO C […], […], lch. […].[6] COM(2006) 689.[7] COM(2007) 23.[8] IO L 52, 16.8.1960, lch. 1121. Rialachán mar atá arna leasú go deireanach le Rialachán (CEE) Uimh. 3626/84 (IO L 335, 22.12.1984, lch. 4).[9] IO L 139, 30.4.2004, lch. 1; leagan ceartaithe in IO L 226, 25.6.2004, lch. 3.[10] IO L 124, 20.5.2003, lch. 36.[11] IO L 124, 20.5.2003, lch. 36.